Rocío Jurado

**María del Rocío Mohedano Jurado**, máis coñecida como **Rocío Jurado**, nada en Chipiona o 18 de setembro de 1943 e finada en Alcobendas o 1 de xuño de 2006, foi unha cantante de copla e canción española. Especializouse en xéneros musicais xenuinamente españois así como na balada romántica, faceta coa que alcanzou relevancia internacional. Nos seus últimos anos experimentou con ritmos hispanos e gospel.

## Traxectoria 
miniatura|Mausoleo da artista en Chipiona, Cádiz.
Rocío Jurado naceu no número 11 da rúa Calvo Sotelo, nunha familia humilde. O seu pai, Fernando Mohedano, era zapateiro e a súa nai, Rosario Jurado, era unha ama de casa e intérprete afeccionada da música española. A súa primeira aparición pública foi con oito anos de idade, nunha obra teatral no seu Colexio da Divina Pastora. Dende moi nova aprendeu a traballar duro. Con once anos morreu o seu pai e tivo que botar unha man para a economía da familia. Traballou como zapateira, na recolección de froitos e aínda tivo tempo para presentarse aos concursos de Radio Sevilla. O seu primeiro premio consistiu en 200 pesetas, unha botella de gasosa e un par de medias.

Con dezaseis anos da man da súa nai, viaxou a Madrid para facerse artista, con todo, a súa carreira imparable non comezou ata o seu primeiro encontro coa cantaora Pastora Imperio, quen a contratou no tablao que dirixía, El Duende.

Rocío Jurado, amenceu cun repertorio musical, dun xénero que comezaba a perder forza, a copla, que revitalizou coas súas *performances* enérxicas, tanto en voz e presenza de escenario. A xente xa nos anos sesenta e setenta coñecía a Rocío en parte por algunhas das aparicións na televisión e cine, pero deu o salto ao status de estrela internacional por se curvar a un repertorio melódico de baladas románticas, con instrumentación orquestral e unha imaxe persoal (pelo, maquillaxe e roupas). De finais dos anos setenta, oitenta e noventa son os seus éxitos "Como una ola", "Señora", "Como yo te amo" ou "Como las alas al viento", moitos deles compostos por Manuel Alejandro. En 1982, aplicou o seu talento cantando flamenco nun LP dobre.

O cancro que se manifestou nos seus últimos anos obrigouna a retirarse do escenario, con todo, a finais de 2005 apareceu nun programa especial para TVE.

A súa voz foi recoñecida internacionalmente. Proba diso é o premio de Mellor Voz Feminina do século XX, concedido en 2000 en Nova York. Ademais, cantou na Casa Branca para o entón presidente dos Estados Unidos, Ronald Reagan, conta con 150 discos de ouro e 63 de platino.

Casou dúas veces: a primeira co boxeador Pedro Carrasco (co que tivo a súa única filla biolóxica, Rocío Carrasco), e máis tarde co toureiro José Ortega Cano.

## Discografía 
## Filmografía 
#### Nacional 
#### Internacional 
* *La zapatera prodigiosa* (Arxentina)
* *De España al cielo* (Arxentina)
* *Lola Montes* (Arxentina)
* *Aquellos tiempos* (Arxentina), candidata para o premio Martín Fierro

## Premios 
### En España 
* Rocío ten 150 discos de Ouro e 63 de Platino.
* Premio Nacional ao cante Flamenco de Xerez da Fronteira.
* Trofeo Al Andalus. 
* Protagonista de ano xunto a Montserrat Caballé, no Programa de Luis Del Olmo (1982).
* Radio Nacional de España nombrouna "A Andaluza más popular do ano", así como "A mellor intérprete". Este último reconocemento foi debido ao éxito da súa canción "Tengo miedo", que durante varios meses ocupou os primeiros postos das listas de éxitos da canción española.
* Lady España 1967.
* Filla Predilecta de Chipiona en 1968. 
* Parra de Ouro do histórico Festival do Moscatel (1968).
* En 1984, foille concedida a medalla de Ouro ao Mérito Turístico.
* Andaluza Universal (1984).
* Medalla de Ouro da Xunta de Andalucía (1986).
* En 1986, recibe unha Placa Empresa De Castilla, por bater récord de portelo tanto en asistencia de público, como en recadación, no Teatro Monumental de Madrid, coa serie de recitais 'Rocío Brava'.
* Premio ABC de Ouro (1987).
* En 1991 recibe o premio limón e anos máis tarde en 1994 recibe o laranxa , pola boa relación coa prensa, sendo ata a data a única persoa que ten os dous.
* En 1992 no teatro da Maestranza de Sevilla, recibe o *Premio Humanidad*, concedido por ASPACE (*Confederación Española de Federaciones y Asociaciones de Atención a las Personas con Parálisis Cerebral y Afines*).
* En 1995, recibe a Medalla de Ouro das Belas Artes de man de Xoán Carlos I, Rei de España.
* Embaixadora de Cádiz (1996).
* En 1999, recibe o premio *Pimiento de Oro* Cidade de Murcia.
* En 1999, é nombrada *Hija Predilecta de la Provincia de Cádiz*.
* *Hija predilecta de Chiclana* (2001).
* Dende xulio de 2002, membro honorífico do Foro Iberoamericano das Belas Artes.
* Premio Shangay pola traxectoria profesional (2004).
* Estrela de ouro da prensa (2004).
* *Premio yerbabuena* de prata (2005).
* Filla Adoptiva da Cidade de Cádiz (2006).
* Medalla de Ouro ao Mérito do Traballo (2006).
* Filla Adoptiva da provincia de Sevilla (2007).
* Premio Estrela *Music Award* á traxectoria de Rocío Jurado - Tenerife - (2010).

### En América 
* Rocío Jurado é nomeada a Mellor Voz Feminina do Século XX - "Premio La Voz del Milenio" concedido no ano 2000 na cidade de Nova York.
* En 1973 en México a crítica especializada nomeouna *cantante extranjera de mayor impacto en México*.
* Rocío Jurado foi unha das artistas estranxeiras máis premiadas pola ACE, Asociación de Cronistas no Estranxeiro:
:Mellor show internacional (1988).
:Mellor intérprete internacional (1982).
:Mellor intérprete feminina (1984).
:Mellor álbum do ano. Premiada en dúas ocasións, polos álbums:
::*Señora*.
::*Paloma Brava*.
:Canción do ano, en distintas ocasións polos temas: 
::*Señora*.
::*Como una ola*.
::*¿Por qué me habrás besado?*
::*Se nos rompió el amor*.
:Premio Extraordinario por Distinción e Mérito no ano 1989.
:Recoñecemento á carreira artística (1989).
* No ano 1986, é nomeada raíña do carnaval de Miami.
* En 1985 cantou na Casa Branca para o Presidente dos Estados Unidos, Ronald Reagan, posteriormente faría o mesmo con George W. Bush.
* En 1987 recibe o *Quijote de Oro* á artista que máis vínculos estreita entre o Vello e o Novo Continente.
* En 1988, por vez primeira unha artista de fala hispana é premiada co trofeo "AMÉRICA" 
* Artista internacional do ano en Porto Rico (3 veces).
* Artista internacional da República Dominicana (2 veces).
* No ano 1990 outórgaselle unha Estrela na rúa 8 de Miami.
* Filla predilecta de Miami (1991).
* Declárase o día de Rocío Jurado na cidade que recae sobre o día 19 de outubro.
* En 1992 recibe o Premio “Aplauso 92” en Miami.
* *Guaicapuro de Oro* de Venezuela (1985).
* Premio Super Q á artista da Década (1990).
* Cantante Hispana da década en Miami (1991).
* Premio *La gran manzana* Nova York (2001).
* Traxectoria profesional en Nova York (2003).
* En 2003, recibe en Miami na entrega dos premios OPI 2003, un galardón en recoñecemento á labor artística.

## Notas 
## Véxase tamén 
### Ligazóns externas 
* Web Oficial do Club de Fans de Rocío Jurado .
* *Especial: Adiós a Rocío Jurado*, en *20minutos* .
* Especial: Rocío, La más grande, en elmundo.es .